
Sprememba razpisne dokumentacije
Razpisna dokumentacija za Zamenjavo oken na OŠ Prežihovega Voranca se spremeni v naslednjem delu:

a) 20. člen pogodbe se spremeni tako, da se briše naslednje besedilo 1. odstavka: 

- za obstojnost barve profila 20 let

b) spremeni se tudi:

G. SPECIFIKACIJA STROKOVNIH ZAHTEV NAROČNIKA:

1. Celotna zamenjava lesenega, stavbnega pohištva z visoko kvalitetni novim  stavbnim pohištvom, ki ustreza sodobnim standardom. Način izvedbe (z notranje ali zunanje strani), prilagodi izvajalec lastni opremljenosti in tehnologiji. Cena po sistemu ˝dejanske količine in fiksne cene˝ vključuje kompletno vsa pripravljalna in pomožna dela, transporte, odre, uporabo dvižne košare, pripravo ter organizacijo gradbišča. Sprotno čiščenje, odvoz odpada in finalno čiščenje. Detajle izvedbe proizvajalca potrdi nadzor. Potek montaže bo po posameznih  etažah in po posameznih traktih. Pred izvedbo mere kontrolirati na mestu samem in uskladiti dimenzije.

2. Pazljiva demontaža, izdiranje, obstoječega  stavbnega pohištva, vključno z demontažo senčil, karnis in podkonstrukcije. Razvrščanje različnih materialov in odvoz vseh demontiranih materialov na trajno deponijo pooblaščenega zbiralca oz. predelovalca odpadkov, vključno s plačilom takse.

3. Izdelava, dobava in montaža stavbnega pohištva, izdelanega iz šestkomornih PVC profilov z jeklenimi ojačitvami. Zahtevane karakteristike okna:

· Debelina okvirja minimalno 74 mm, debelina krila minimalno 84 mm.

· Stavbno pohištvo je zastekljeno z dvoslojnim prozornim izolacijskim steklom, Ug=1,0 W/m2K,  

· Dvojno tesnjenje, termično vpeta cevna tesnila

· Koeficient toplotne prehodnosti celotnega okna (okvir in steklo) za standardno okno (dim. 1,23 x 1,48 m) znaša Uw≤1,2 W/m2K.

· Splošna garancija 5 let

4. Barve okenskega okvirja in krila na zunanji strani: RAL 8014, akrilkolor plexiglass (Večina oken je namreč na južni strani in so neposredno pod vplivom močnih vremenskih pogojev, kot so močno sonce, dež, vlaga…)

5. 
Barva okvirja in krila na notranji strani: bela.

6. Obdelava notranje špalete v izvedbi: izravnava špalete, fino kitanje, glajenje in finalno pleskanje z disperzijsko barvo v obstoječem odtenku. Spoj med oknom in špaleto po celotnem obsegu okna in pri polici pokriti s PVC letvico širine do 5 cm. Obdelava zunanje špalete v izvedbi: izravnava špalete, grobo in fino kitanje, glajenje in  finalno pleskanje z disperzijsko barvo v obstoječem odtenku. ALU pokrivni kotnik (dim 3 x 5 cm) po celotni širini  okna na stiku med okvirjem okna in polico. Uporaba dvižne košare zajeta v ceni oken. 

7. Okenska senčila na južni strani: zunanje žaluzije T80 mm, pogon na monokomando. Širina lamele 80 mm,  debelina lamele min 0,45 mm. Z vodili, konzolami, zaključki in alu vidno masko. Debelina maske 1,5 mm. Barva maske, vodil in lamel: srebrna (RAL 9006). Garancija na senčila 2 leti.

8. Izvajalec se obvezuje, da bo za vse vgrajene materiale, opremo in opravljena dela naročniku pred vgrajevanjem predal ateste. V ceno izvedbe vključiti tudi poročilo o izvršenih meritvah termovizije ob zaključku del. V primeru ugotovljene nekvalitetne izvedbe del, je izvajalec dolžan na poziv naročnika izvedena dela ustrezno sanirati. V nasprotnem primeru ima naročnik pravico sanacijo nekvalitetno izvedenih del naročiti pri drugem ponudniku, izvajalca pa bremeniti za stroške. 

9. Ogled objekta, na katerem se bodo izvajala razpisana dela, je OBVEZEN zaradi specifičnosti adaptacije in transportnih poti na objektu. Ponudnik mora v okviru ponudbene dokumentacije priložiti izpolnjen in s strani naročnika potrjen obrazec (OBR-1), ki ga vsak ponudnik pridobi od naročnika na samem ogledu. Obrazec je obvezni del razpisne dokumentacije. Brez le-tega je ponudba nepopolna in se jo avtomatsko izloči. Ogled lokacije je možen v terminu, ki ga določi naročnik.

